MOŽNO SPRÍSTUPNIŤ

UZNESENIE VLÁDY SLOVENSKEJ REPUBLIKY
č. 
z     2005

k návrhu Investičnej zmluvy medzi spoločnosťou Getrag Ford Transmissions Slovenskou republikou, zastúpenou MH SR a obcou Kechnec   

Číslo materiálu: | /2005
Predkladateľ: | podpredseda vlády, minister hospodárstva
Vláda
A.	súhlasí
A.1.	s uzavretím Investičnej zmluvy medzi spoločnosťou Getrag Ford Transmissions, Slovenskou republikou, zastúpenou MH SR a obcou Kechnec, 
A.2.	s kvantifikovanou výškou podporných opatrení na podporu významnej investície poskytnutej formou regionálnej štátnej pomoci,
A.3.	s návrhom financovania významnej investície v súlade s vykonanou kvantifikáciou,
A.4.	s  vydaním osvedčenia o významnej investícii v súlade so zákonom č. 175/1999 Z. z. o niektorých opatreniach týkajúcich sa významných investícií a o doplnení niektorých zákonov;
B.	splnomocňuje
podpredsedu vlády a ministra hospodárstva 

B.1.	podpísať Investičnú zmluvu, uzatvorenú medzi spoločnosťou Getrag Ford Transmissions, Slovenskou republikou, zastúpenou Ministerstvom hospodárstva a  obcou Kechenec ,
B.2.	rokovať s investorom a odsúhlasovať také zmeny Zmluvy, ktoré nie sú v rozpore so stanovenými cieľmi Zmluvy a neprekračujú  schválený rámec finančných prostriedkov,

MOŽNO SPRÍSTUPNIŤ

B.3.	sprístupniť investičnú zmluvu so spoločnosťou Getrag Ford Transmissions upravenú v zmysle § 10 ods. 1 a ods. 2 písm. c) a d) zákona č. 211/2000 Z. z. o slobodnom prístupe k informáciám na internetovej stránke Ministerstva hospodárstva SR, 
do 10 dní po schválení vo vláde SR
C.	ukladá
podpredsedovi vlády a ministrovi hospodárstva 
C.1.	vydať osvedčenie o významnej investícii na stavbu závodu v lokalite Kechnec, ktorej uskutočnenie je vo verejnom záujme,
	do 30 dní po dátume podpísania investičnej zmluvy

C.2.	v spolupráci s investorom pripraviť notifikáciu žiadosti o poskytnutie štátnej pomoci a predložiť ju na Ministerstvo financií SR

	do 7 dní po obdržaní kompletných podkladov zo strany investora 

podpredsedovi vlády a ministrovi financií
C.3.	zabezpečiť v štátnom rozpočte potrebné finančné prostriedky na podporu významnej investície spoločnosti Getrag Ford Transmissions v jednotlivých rokoch realizácie Zmluvy,
	každoročne v termíne tvorby štátneho rozpočtu  počas trvania Zmluvy
C.4.	predložiť Európskej komisii na notifikáciu žiadosť o poskytnutie štátnej pomoci spoločnosti Getrag Ford Transmissions a informovať podpredsedu vlády a ministra hospodárstva,
	do 7 dní po obdržaní  návrhu notifikácie z MH SR  
ministrovi dopravy, pôšt a telekomunikácií
C.5.	zabezpečiť sprevádzkovanie rýchlostnej dvojpruhovej cesty R4 v úseku Košice – štátna hranica SR/MR, v prípade ak to rozpočtové podmienky a územné plány dotknutých obcí dovolia 
	do konca roka 2008

MOŽNO SPRÍSTUPNIŤ

podpredsedovi vlády a ministrovi financií
ministrovi výstavby a regionálneho rozvoja 
ministrovi životného prostredia
ministrovi práce, sociálnych vecí a rodiny

C.6.	zabezpečiť záväzky vyplývajúce zo Zmluvy, ktoré spadajú do ich pôsobnosti a spolupracovať s podpredsedom vlády a ministrom hospodárstva na realizácii záväzkov vyplývajúcich so Zmluvy,
 počas trvania Zmluvy
Vykonajú:
	podpredseda vlády a minister hospodárstva 
	podpredseda vlády a minister financií 
	minister dopravy, pôšt a telekomunikácií
	minister práce sociálnych vecí a rodiny 
	minister výstavby a regionálneho rozvoja SR
	minister životného prostredia SR